ગુજરાતી પ્રજા ખાવાની શોખીન ખરી, પણ ખાવા-પીવામાં તેના ચોક્કસ આગ્રહો. વૈવિધ્યપૂર્ણ ખાવાનું, પણ માંસાહારથી દૂર રહેવાનું. ગુજરાતની કેટલીક જ્ઞાતિઓમાં માંસાહાર સહજ રીતે થાય પણ જૈન સહિતનો સવર્ણ સમાજ માંસાહારથી દૂર રહે. સલામત અંતર નહીં, અતિ સલામત અંતર રાખે. શાકાહારનો તેનો આગ્રહ એટલો બધો કડક કે તમને લોજ, રેસ્ટોરન્ટ કે હોટેલમાં ‘શુદ્ધ શાકાહારી’ એવાં બોર્ડ વંચાય. ગુજરાતીઓને માત્ર શાકાહાર જોઇએ. દૂરાગ્રહ કહી શકાય તેટલો આગ્રહ.